
Министерство на околната среда и водите


Регионална инспекция по околната среда и водите – Монтана

ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.03 ÷ 31.03.2017 г.

1. Кратка обобщена информация за осъществената контролна дейност за периода и резултати от извършената контролна дейност:

През месец март 2017 г. от експертите на РИОСВ - Монтана са извършени 63 бр. проверки на 63 бр. обекта. Дадени са  11 предписания. 

През отчетния период е съставен един акт и е издадено едно наказателно постановление на стойност 500 лв.

            Постъпилите суми от имуществени санкции и глоби са 5000 лв.

            Постъпилите суми от  еднократни и текущи санкции по чл. 69 от ЗООС са 903,86 лв.
Засилен превантивен контрол 

   През отчетния период са изготвени 4 /четири/ броя писма за ИП/ПП, неподлежащи на процедура по реда на глава шеста от ЗООС. Дадени са 9 /девет/ броя указания, че ИП подлежи на преценяване на необходимостта от извършване на ОВОС. Издадени са 3 /три/ броя решения за преценяване необходимостта от извършване на ОВОС. 

   На един възложител е указано, че планът/програмата подлежи на преценка на необходимостта от извършване на  екологична оценка. Издадени са 5 /пет/ броя решения по преценка на необходимостта от извършване на екологична оценка 

През отчетния период са разгледани 53 броя горскостопански програми и план-извлечения, за които са изготвени и съответните съгласувателни писма. Процедирани са 36 броя становища на ИП по чл. 2, ал. 2 от Наредбата за оценка на съвместимост. 


По фактор „Отпадъци“  през изминалия период по отношение на превантивния контрол е издаден един  регистрационен документ за транспортиране на отпадъци – изменение и допълнение. 

Текущ контрол

             През месец март са извършени   седемнадесет  комплексни проверки  с цел провеждането на планов текущ контрол, по компоненти и фактори на околната среда, за изпълнение изискванията на Закона за опазване на околната среда и специалните закони на следните обекти:  месопреработвателно предприятие в гр. Лом  с оператор „Мити 01“ ЕООД, гр. София; производство на електро и мотокари в гр. Лом  с оператор „Ди Вен“ ЕООД, гр. София; Бензиностанция в с. Лехчево с оператор „Бета ойл 2012“ ООД; производство на тръби в гр. Лом  с оператор „БМТ Трейд“ ЕООД, гр. София; производство на конвектори в гр. Лом с оператор „Силпа“ ООД, гр. Лом;  месопреработвателно предприятие в гр. Монтана с оператор  „Българска трапеза“ ООД, гр. Монтана; Кравеферма в с. Еловица на Митко Димитров; производство на помпи и помпени изделия с оперотр „Випом“ АД, гр. Видин; Ателие за химическо чистене „Вовас“ ЕООД, гр. Видин; цех за производство на абразивни флекс-дискове  в гр. Берковица с оператор „Абразив България“ АД, гр. Берковица; производство на флекс-дискове в гр. Берковица с оператор „Примекс инженеринг“ ЕООД, гр. Берковица; производство на флекс-дискове в с. Мездрея с оператор „Булфлекс и Ко“ ЕООД, с. Мездрея; Площадка за третиране на отпадъци с оператор „Вида Ойл“ ООД, гр. Видин; Варница и дейност по транспортиране на отпадъци с оператор „Виолина“ ООД, гр. Видин; Завод за производство на дросели в гр. Вършец  с оператор "Електростарт" АД; Площадка за третиране на отпадъци - ОЧЦМ, ИУПС, НУБА, ИУЕЕО и неопасни отпадъци в гр. Вършец с оператор "Хинд Къмпани" ООД; Бензиностанция "Даяна 7", гр. Вършец.  
Компонент „Води” 

            През отчетния период са извършени 4 броя проверки с пробонабиране на проби за контролен мониторинг - емисионен контрол на отпадъчни води в изпълнение на Заповед № РД-733/15.12.2016 г на министъра на ОСВ. Експерт в направлението е участвал в три комплексни проверки. Участвал е в 3 броя проверки на междуведемоствената комисия, назначена със заповед № РД 2901/3 от 17.03.2017 г. на областния управител на обл. Видин, за обследване на защитни диги и отводнителни помпени станции /ОПС/ към тях на територията на общ. Видин и общ. Димово, при които са обследвани 15 броя диги и ОПС.
             Съставен е констативен протокол за установяване въз основа на протокол от изпитване на превишение по показатели „БПК5“и „неразтворени вещества“ на ИЕО, определени в издаденото от БДДР- Плевен разрешителното на "ЛАФ Велизаров и сие", гр. Белоградчик за заустване на отпадъчните води от Млекопреработвателно предприятие в с. Дъбравка в повърхностен воден обект .


  Компонент „Въздух”   


През отчетния период е извършена една планова проверка, както и участие при извършването на 14 броя комплексни проверки. 


Проверени доклади от СПИ/СНИ - 1 брой  СНИ ТЕЦ - Видахим.

Заверени са представенити в инспекцията 2 броя дневници за състоянието на системите, съответстващи на Етап II на УБП  в бензиностанции. 

Проследени са резултатите от имисионен контрол за м. февруари в двата стационарни пункта, включени в Националната система за екологичен мониторинг, като за АИС в гр. Видин са отчетени 22 броя превишения на СДН  за ФПЧ10, а  в ръчен пункт „РИОСВ – Монтана“, гр. Монтана - 26 броя превишения на СДН  за ФПЧ10 .
„Управление на отпадъците и опазване на почвите”

Управление на отпадъците
През м. март  са извършени 2 броя планови и 3 бр. извънредни проверки. 

Експертите от направлението са участвали в 16 /шестнадесет/ комплексни проверки.

При извършената планова проверка на  на община Бойчиновци, съгласно изискванията на ЗУО за чистотата на населените места - селата Ерден, Мърчево, Лехчево, Владимирово, Мадан, Кобиляк, Громшин, Бели брег, Портитовци, Охрид, Пали лула и гр. Бойчиновци замърсявания не са констатирани.

През отчетния период е извършена извънредна проверка на територията на община Бойчиновци по писмо на прокуратурата за спазване разпоредбите на Закона за управление на отпадъците и подзаконовите нормативни актове, във връзка с нерегламентирани дейности с ИУМПС /излезли от употреба моторни превозни средства/.  В населените места -  селата Ерден, Мърчево, Лехчево, Владимирово, Мадан, Кобиляк, Громшин, Бели брег, Портитовци, Охрид, Пали лула и гр. Бойчиновци не е установено извършването на нерегламентирани дейности с ИУМПС.

Извършени са две проверки в община Бойчиновци по изпълнения на предписания за почистване на общински пътища и за почистване от замърсявания на реките и прилежащите им територии в населените места. Установено е, че предписанията са изпълнени.

Опазване на почвите

През отчетния период са извършени 3 броя проверки на кравеферми в селата Громшин и Мадан. При проверките не са констатирани замърсявания извън площадките на животновъдните обекти. Проверени са и складове за негодни за употреба ПРЗ в с. Мърчево, общ. Бойчиновци, с. Бели мел, общ. Чипровци и с. Гаврил Геново, общ. Георги Дамяново. Не са установени нарушения. 
„Биоразнообразие и защитени територии”

През отчетния период експертите на направлението са извършени 8 броя проверки на цветарски магазини в гр. Монтана и Видин, и проверки на 4 броя зоомагазини в гр. Монтана за спазване изискванията на Закона за биологичното разнообразие. Не са установени нарушения.

           Проверено е в хижа „Боби Ком“ гр. Берковица състоянието на оборудваното противопожарно депо на РИОСВ-Монтана за опазване на резерват „Горната кория“. 

           Извършена е проверка на защитен растителен вид „Български ерантис“ в Защитена местност „Връшка чука“ по ЗБР. Установено е, че ендемитния  и защитен растителен вид е прецъфтял.

           През отчетният период са проведени две работни срещи във връзка предстоящия пожароопасен сезон за защитените територии – изключителна държавна собственост от 01 април до 31 октомври 2017 г., определен със заповед на министъра на околната среда и водите, с цел съгласуване и планиране на общи действия при гасене на евентуално възникнали през 2017 г. пожари в резерватите „Горната кория” и „Чупрене”. На срещите са дискутирани практическите стъпки при евентуален пожар в района на резерват „Горната кория” и на резерват „Чупрене“. Актуализирани са схемите за оповестяване при пожар за двата резервата.

Превантивна дейност „ЕО и ОВОС“

През отчетния период от направлението са извършени 7 проверки за установяване правното действие на решения по преценяване на необходимостта от извършване на ОВОС. При проверките е установено, че три от издадените решения са загубили правно действие, тъй като с осъществяването на инвестиционните предложения не е започнало, за което са уведомени възложителите.

Химикали и СЕВЕЗО

През отчетния период по фактор „химикали“ е взето участие в дванадесет комплексни проверки.

            Извършени  са две планови проверки от комисията, назначена със Заповед на Министъра на околната среда и водите, на предприятия с висок рисков потенциал и за изпълнение на условията в разрешителни за експлоатация: 

· Складова база „Ливадски дол“ с оператор „Видекс Инженеринг“ ЕАД, гр. София, притежаващ Разрешително за експлоатация № 68/2007 г., издадено от министъра на ОСВ. При проверката са дадени три  задължителни за изпълнение предписания;  

·  Завод „Миджур“ с оператор „Видекс“ АД, гр. София,  притежаващ Разрешително за експлоатация № 67/2007 г., издадено от министъра на ОСВ. На обекта не се извършва производствена дейност. При проверката е дадено едно задължително за изпълнение предписание.
 3. Кратък анализ на постигнатите резултати в областта на опазване на околната среда от осъществената контролна дейност:

Извършени са две проверки в община Бойчиновци по изпълнения на предписания за почистване на общински пътища и за почистване от замърсявания на реките и прилежащите им територии в населените места. Установено е, че предписанията са изпълнени.

  4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:

       Световния ден на водата  - 22 март бе отбелязан  с посещение на Градска пречиствателна станция за отпадъчни води - Монтана от ученици от Профилирана гимназия с преподаване на чужди езици „Петър Богдан“, гр. Монтана.  Учениците се запознаха с работата на обекта и технологията на пречистване. 

               По повод Деня на водата – 22 март експерти от РИОСВ – Монтана, съвместно с Регионална лаборатория – Монтана и ученици от Профилирана гимназия с преподаване на чужди езици “Петър Богдан“, гр. Монтана участваха в пробонабиране на водни проби от пункт за мониторинг „Река Огоста след язовир ”Огоста“ в землището на гр. Монтана.  На мястото на вземане на пробите се извърши  демонстрационно пробонабиране, консервиране и  полеви измервания на показателите: темепратура, активна реакция - рН, разтворен кислород и електропроводимост. След пробонабирането учениците посетиха и Регионална лаборатория – Монтана, където се извърши физико-химичен анализ на съдържанието на магнезий,  калций и обща твърдост на водата. Участниците в събитието получиха тениски с логото на РИОСВ - Монтана.

( 3400 гр. Монтана, ул. „Юлиус Ирасек” № 4, ПК 55
     Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com


